b'\n_START_ARTICLE_\nAlfonso III av Portugal\n_START_SECTION_\nTidlig liv\n_START_PARAGRAPH_\nAfonso ble f\xc3\xb8dt i Coimbra i Portugal, men som den andre f\xc3\xb8dte s\xc3\xb8nn av kong Afonso II var han ikke forventet \xc3\xa5 arve tronen da hans eldre bror Sancho var kronprins. Afonso levde derfor hovedsakelig i Frankrike, hvor hans stamfar Henrik av Burgund kom fra. Der giftet han seg med Matilda II av Boulogne, arving av Boulogne, og ble s\xc3\xa5ledes greve av Boulogne, Mortain, Aumale og Dammartin-en-Go\xc3\xable jure uxoris (ved retten til sin kone).\n_START_SECTION_\nKonge av Portugal\n_START_PARAGRAPH_\nI 1246 ble konfliktene mellom hans bror, kongen av Portugal, og kirken ut\xc3\xa5lelig. Pave Innocens IV beordret deretter Sancho II til \xc3\xa5 bli fjernet fra tronen og erstattet av greven av Boulogne. Afonso kunne ikke nekte \xc3\xa5 f\xc3\xb8lge pavelig ordre og reiste til Portugal. Ettersom Sancho ikke hadde v\xc3\xa6rt en popul\xc3\xa6r konge var det ikke vanskelig for portugiserne \xc3\xa5 forvise ham fra landet. Han dro til Toledo hvor han d\xc3\xb8de uten arvinger. Inntil sin brors d\xc3\xb8d, og hans eventuelle kroning hadde Afonso hatt og benyttet tittelen Visitador, Curador e Defensor do Reino (\xc2\xabOveroppsyn, verge og forsvarer av konged\xc3\xb8mmet\xc2\xbb). For \xc3\xa5 kunne overta tronen var han n\xc3\xb8dt til \xc3\xa5 abdisere fra sine rettigheter til grevskapet Boulogne i 1248._NEWLINE_I 1253 skilte han seg fra sin franske hustru Matilda for \xc3\xa5 kunne gifte seg med Beatrice av Castilla. Hun var en datter utenfor ekteskap av Alfonso X, konge av konged\xc3\xb8mmet Castilla, og hans elskerinne Mayor Guill\xc3\xa9n de Guzm\xc3\xa1n. Ekteskapet var den tradisjonelle portugisiske dynastiske alliansen med Castilla._NEWLINE_Fast bestemt p\xc3\xa5 ikke \xc3\xa5 beg\xc3\xa5 de samme feiltagelsene som sin bror, viste Afonso III s\xc3\xa6rskilt oppmerksomhet til hva middelklassen, best\xc3\xa5ende av handelsfolk i byene og sm\xc3\xa5 landeiere, hadde \xc3\xa5 si. I 1254 i byen Leiria holdt han det f\xc3\xb8rste Cortes, r\xc3\xa5dsm\xc3\xb8te best\xc3\xa5ende av representanter fra adelen, middelklassen, geistlige og representanter fra alle distrikter. Han opprettet ogs\xc3\xa5 lover som hadde til hensikt \xc3\xa5 legge begrensninger for overklassen \xc3\xa5 misbruke sin makt og myndighet p\xc3\xa5 de laveste samfunnsklassene. Han grunnla ogs\xc3\xa5 flere byer, ga bystatus til andre og omorganiserte den offentlige administrasjonen. _NEWLINE_Da han f\xc3\xb8lte seg sikker p\xc3\xa5 tronen gikk han videre med \xc3\xa5 erkl\xc3\xa6re krig mot de muslimske samfunnene som fortsatt okkuperte den s\xc3\xb8rlige delen av det som i dag er Portugal. I hans styre ble Algarve i 1272 en del av konged\xc3\xb8mmet etter erobringen av Faro ved s\xc3\xb8rkysten av Portugal, den siste mauriske rest p\xc3\xa5 portugisisk jord fjernet, og den portugisisk Reconquista var fullf\xc3\xb8rt. Deretter flyttet Portugals hovedstad fra Coimbra og til Lisboa, hvor den har v\xc3\xa6rt siden. En statue av Alfonso som l\xc3\xb8fter et kors st\xc3\xa5r symbolsk i Faro i dag._NEWLINE_Etter erobringen av Faro og Algarve, m\xc3\xa5tte Afonso III ta seg av den politiske situasjonen som oppsto med nabolandet Castilla som mente at de nyerobrede landomr\xc3\xa5dene til Algarve burde v\xc3\xa6re kastiljansk, ikke portugisisk. Det ble begynnelsen til en rekke kriger mellom de to konged\xc3\xb8mmene inntil det i 1267 ble inng\xc3\xa5tt en avtale mellom svigerfar Alfonso X av Castilla og hans svigers\xc3\xb8nn Afonso III av Portugal som ble signert i Badajoz. Den som slo fast at den s\xc3\xb8rlige grensen mellom Castilla og Portugal skulle v\xc3\xa6re elven Guadiana, slik det fortsatt er._NEWLINE_Afonso d\xc3\xb8de i 1279, men om det var i Alcoba\xc3\xa7a (mest sannsynlig), Coimbra eller Lisboa, er usikkert. Hans etterf\xc3\xb8lger var s\xc3\xb8nnen Denis av Portugal.'